OzLabs/hebrew-wiki-articles huggingface dataset:
רבי יעקב (תנא)

רבי יעקב בן קרשי היה תנא בדור הרביעי. נזכר בכל מקום בשם רבי יעקב, ופעמים בודדות בשם רבי יעקב בן קרשי (או בן קדושאי/קודשי, בגרסה אחרת). היה אחד מרבותיו של רבי יהודה הנשיא, מחבר המשנה.

== ייחוסו ==
בשני מקומות שונים בתלמוד הבבלי מובא בשם רב יוסף: . לפי זה, רבי יעקב היה בן בתו של אלישע בן אבויה - החכם שיצא לתרבות רעה, המכונה "אחר".

אולם מן הירושלמי עולה שרבי יעקב לא היה בן בתו:
# בסיפור המקביל בתלמוד הירושלמי כתוב: "ולא היה יודע שדרשה רבי יעקב לפנים ממנו" – רבי יעקב דרש זאת לפני זמנו של "אחר" – משמע שקדם לו! כאן גם לא מוזכר שהיה נכדו.
# בתלמוד הירושלמי מסופר שבנותיו של אלישע בן אבויה ביקשו מרבי שיפרנסן. רבי סירב בתחילה מכיוון שהם היו בנותיו של "אחר", ורק לאחר שביקשו ש"יביט לתורתו (של אלישע בן אבויה) ולא למעשיו" - הסכים. לאחר קריאת מעשה זה, קשה להאמין שרבי יעקב רבו של רבי היה נכדו של אלישע בן אבויה, ואף על פי כן נתן רבי יחס כזה לדודותיו של רבו (ואולי אפילו לאמו). בתלמוד הבבלי אף מובא ביטוי קשה יותר שאמר רבי לבנותיו של "אחר": "עדיין יש מזרעו בעולם?!". לפי זה רבי בכלל לא ידע שהיו לאלישע בן אבויה צאצאים, וממילא ברור שרבו לא היה ביניהם.

יש מי שביקש לאחד את מה שעולה משני המקורות:

# את הסתירה הראשונה היה מי שיישב, על ידי ההסבר שרבי יעקב נכדו של אלישע דרש את הפסוק קודם שיצא "אחר" לתרבות רעה. אברהם יהושע השל, בספרו תורה מן השמים באספקלריה של הדורות, מהדורת קורן, עמ' 198, הציע שחל כאן שיבוש הגרסה המקורית "רבי עקיבא".
# יש המציעים שיש טעות גרסה בדברי רב יוסף, והיה צריך לומר: "כרבי יעקב בר קרשי", ונוצר שיבוש ל"בר ברתיה". לפי זה, אין סיבה לומר שרבי יעקב היה נכדו של "אחר", ושתי הסתירות מתורצות. אכן, הגרסה שלפנינו מופיעה בשתי מסכתות בתלמוד הבבלי.
# רבי אברהם זכּות בספר יוחסין הציע שמדובר על שני תנאים שונים שנקראו "רבי יעקב": רבי יעקב רבו של רבי, ורבי יעקב נכדו של "אחר", שעליו דיבר רב יוסף.

== קורות חייו ==
רבי יעקב היה חברו של רבי מאיר ואף אמר הלכות בשמו. חברים נוספים עמם למד וחלק, היו רבי נתן, רבי שמעון, רבי יהודה, ורבי יוסי בנו של רבי יהודה.

הוא היה רבו של רבי יהודה הנשיא מחבר המשנה, לו הוא מסר את הנוסחאות הנכונות של המשניות והברייתות. פעם אחת אף התגלעה ביניהם מחלוקת, אולם למעשה הורה רבי לנהוג כרבי יעקב רבו.

תלמידים נוספים שהביאו הלכות בשמו, היו יהודה בן נקוסא ואלעזר בן יהודה איש אבלים.

בתלמוד מסופר שרבי יעקב הציל את נשיא הסנהדרין רבן שמעון בן גמליאל מבושה. כשנודעה לו כוונתם של רבי מאיר ורבי נתן לשאול את רבן שמעון שאלה קשה ממסכת עוקצין, ולאחר שרבן שמעון לא ידע לענות - להדיחו מן הנשיאות, הלך רבי יעקב ולמד מסכת זו בקול כל הלילה מאחורי דירתו של רבן שמעון, וכך רמז לו להתכונן ל'מבחן'. הצלחתו של רבן שמעון ב'מבחן' הביא בהמשך להוצאתם של רבי מאיר ורבי נתן מבית המדרש. הדעה הרווחת היא שמעשהו היה חיובי, אך יש שרואים זאת לשלילה כי בכך גרם כעס על שני חבריו, ולאי הזכרת שמם במשנה.

בספר הלכות גדולות מובא שלאחר המעשה הנ"ל, רבי מאיר פגש את רבי יעקב והקפיד עליו, ומחמת כך נפטר רבי יעקב.

==מאמרותיו==
*.
*.
*.
*.
*

== קישורים חיצוניים ==
* 

== הערות שוליים ==

קטגוריה:הדור הרביעי לתנאים
יחסי מלזיה – סנט קיטס ונוויס

יחסי מלזיה–סנט קיטס ונוויס הם היחסים הבילטרליים שבין פדרציית מלזיה לבין פדרציית סנט כריסטופר ונוויס.

== יחסים כלכליים ==
מלזיה מייצאת מדי שנה סחורה בשווי מאות אלפי שקלים אל סנט קיטס ונוויס. לעומת זאת, סנט קיטס ונוויס כמעט ולא מייצאת סחורה אל מלזיה.

* בשנת 2012, שווי הסחורה שיוצאה ממלזיה לסנט קיטס ונוויס הגיעה לסך 40.2 אלף דולר אמריקאי והיא כללה צבעים מימיים ומגוון מכונות. באותה שנה, שווי הסחורה שיוצאה מסנט קיטס ונוויס למלזיה הגיעה לסך 100 אלף דולר אמריקאי והיא כללה פחמימנים.
* בשנת 2016, שווי הסחורה שיוצאה ממלזיה לסנט קיטס ונוויס הגיעה לסך 80.4 אלף דולר אמריקאי והיא כללה מכסי פלסטיק, גומי, מעגליים חשמליים ועוד.

== ייצוג ==

* מלזיה אינה מיוצגת בסנט קיטס ונוויס, הן בדרג השגרירות והן בדרג הקונסולרי.
* סנט קיטס ונוויס אינה מיוצגת במלזיה, הן בדרג השגרירות והן בדרג הקונסולרי.

== הערות שוליים ==
קלמנס התשיעי

קלמנס התשיעי (בלטינית: Clemens IX; 28 בינואר 1600 – 9 בדצמבר 1669; נולד בשם ג'וליו רוספיליוזי Giulio Rospigliosi) היה אפיפיור מ-20 ביוני 1667 ועד מותו. נודע גם כמחברם של מחזות, שירים וליברית לאופרה.

== תולדות חייו לפני היבחרו ==
נולד למשפחת אצולה בפיסטויה, בדוכסות הגדולה של טוסקנה. למד אצל הישועים באוניברסיטת פיזה וב-1623 קיבל תוארי דוקטור בתאולוגיה, בפילוסופיה, במשפט קאנוני ובמשפט אזרחי והוסמך לכמורה. מיד לאחר מכן עבר לכהן בקוריה הרומאית והיה איש אמונו של האפיפיור אורבנוס השמיני (1623–1644). ב-1644 מונה לארכיבישוף טיטולרי (כלומר בתואר בלבד) של טרסוס ומאותה שנה כיהן כנונציו (שליח אפיפיורי) לספרד עד לפרישתו ב-1653, על רקע חילוקי דעות עם אינוקנטיוס העשירי.

רוספיליוזי עסק בכתיבת מחזות ושירה ובין היתר חיבר ב-1637 את הליברית לאופרה הקומית הראשונה, Chi soffre, speri ללחנו של וירג'יליו מאצוקי. כן היה פטרונו של ניקולא פוסן.

ב-1655 העלה אותו אלכסנדר השביעי למעלת קרדינל ומינה אותו למשרת הקרדינל מזכיר המדינה, משרה בה כיהן עד מותו של אלכסנדר השביעי ב-1667.

== אפיפיורותו ==
רוספיליוזי נבחר לאחר קונקלווה קצרה יחסית שהתקיימה מ-2 ביוני ועד 20 בחודש, כיוון שהיה מועמד מקובל הן על נציגו של לואי הארבעה עשר, מלך צרפת, ז'אן-פרנסואה פול דה גונדי והן על תומכי ספרד, שם כיהן כנונציו זמן רב.

בתקופת אפיפיורותו לא נרשמו אירועים מיוחדים, אך הוא פיאר את רומא מבחינה אמנותית. הוא הזמין את קישוטו של גשר סנטאנג'לו בפסלים ואת השלמת אכסדרת העמודים בבזיליקת פטרוס הקדוש. כן הנהיג הופעות מוזיקליות ודרמטיות בהקפלה הסיסטינית.

עם מותו נקבר בכנסיית סנטה מריה מג'ורה.

== קישורים חיצוניים ==

* [http://www.pickle-publishing.com/papers/triple-crown-clement-ix.htm "כתר משולש", על האפיפיור אלכסנדר השמיני]
* [http://www.catholic-hierarchy.org/bishop/brospi.html תפקידים]
* [http://www.newadvent.org/cathen/04028a.htm ערך] באנציקלופדיה הקתולית
* 
* 

==הערות שוליים==

קטגוריה:אפיפיורים איטלקים
נונציו
קטגוריה:שגרירים בספרד
קטגוריה:לבריתנים איטלקים
קטגוריה:אפיפיורים במאה ה-17
קטגוריה:ילידי 1600
קטגוריה:נפטרים ב-1669
יחסי מלזיה–קיריבטי

יחסי מלזיה-קיריבטי הם היחסים הבילטרליים שבין פדרציית מלזיה לבין קירביטי.

== יחסים כלכליים ==

* בשנת 2016, שווי הסחורה שיוצאה ממלזיה לקיריבטי הגיעה לסך 1.74 מיליון דולר אמריקאי והיא כללה בעיקר חלב, גומי, חמאה, מיץ פירות, שמן דקלים, מרגרינה, שמן קוקוס, לתת ועוד. באותה שנה, שווי הסחורה שיוצאה מקיריבטי הגיעה לסך 3.54 מיליון דולר אמריקאי והיא כללה בעיקר שמן קוקוס, קופרה ועוד.
* בשנת 2015, שווי הסחורה שיוצאה ממלזיה לקיריבטי הגיעה לסך 860 אלף דולר אמריקאי והיא כללה בעיקר חלב מרוכז, מרגרינה, חמאה, שמן דקלים, מכסי פלסטיק ועוד. באותה שנה, שווי הסחורה שיוצאה מקיריבטי הגיעה לסך 51.8 אלף דולר אמריקאי והיא כללה קופרה בלבד.

== ייצוג ==

* מלזיה אינה מיוצגת בקיריבטי, הן בדרג השגרירות והן בדרג הקונסולרי.
* קיריבטי אינה מיוצגת במלזיה, הן בדרג השגרירות והן בדרג הקונסולרי.

== הערות שוליים ==
יחסי מלזיה–פלאו

יחסי מלזיה-פלאו הם היחסים הבילטרליים שבין פדרציית מלזיה לבין הרפובליקה של פלאו.

== יחסים כלכליים ==

* בשנת 2016, שווי הסחורה שיוצאה ממלזיה לפלאו הגיעה לסך 662 אלף דולר אמריקאי והיא כללה בעיקר מחשבים, תה, מים, חלב, קפה, פירות טרופיים ועוד. לעומת זאת, פלאו לא ייצאה אף סחורה באותה שנה.
* בשנת 2015, שווי הסחורה שיוצאה ממלזיה לפלאו הגיעה לסך 267 אלף דולר אמריקאי והיא כללה בעיקר תה, מים, פירות טורפים, מוצרי איפור ויופי, מקרנים ועוד. באותה שנה, שווי הסחורה שיוצאה מפלאו למלזיה הגיעה לסך 16 אלף דולר אמריקאי והיא כללה גרוטאות אלומיניום בלבד.

== ייצוג ==

* מלזיה אינה מיוצגת בפלאו, הן בדרג השגרירות והן בדרג הקונסולרי.
* פלאו אינה מיוצגת במלזיה, הן בדרג השגרירות והן בדרג הקונסולרי.

== הערות שוליים ==
זום (תבשיל)

זָוּם (زوم נקרא גם מטיט المطيط וגם נְשׁוּף) הוא תבשיל חלבי מהמטבח התימני. ה"זום" הוא נזיד ארומטי משביע וקל לעיכול. רבים נוהגים לאוכלו בעת שבירת צום. בתימן נאכל לארוחת בוקר. התבשיל סמיך, חמצמץ מעט ופיקנטי.

==מרכיבים==
מרכיביו הם מים, חלב ומעט קמח, לעיתים מוסיפים גם חתיכות לחם יבש (במקור נוספו חתיכות הלחם כדי לנצל לחם לא טרי). למאכל מוסיפים זחוק, חמאה, (בתימן סַמְן, חמאה מעושנת) שמנת או לבן, מיץ לימון וזעתר (או טימין). יש המוסיפים לו גם את התבלין התימני חוויג' המשנה את צבעו לצהוב.
יש שמוסיפים לתבשיל בורגול במקום לחם. כשנעשה עם לחם נקרא גם בשם הכולל פתות.

קיים דמיון מסוים בין מרכיביו למרכיבי המטבל הבבלי העתיק כותח.

יהודים דתיים יברכו עליו "שהכל נהיה כדברו", כאשר אין בו פירורי לחם. כשיש בו לחם יברכו "בורא מיני מזונות", מאחר שחתיכות הלחם פחותות מכזית ובנוסף איבדו את צורתן המקורית על ידי הבישול.

== ראו גם ==
* לחוח
* מלוואח
* פתות
* עסידה
* כותח
* לסיס

== קישורים חיצוניים ==
* [http://www.nosachteiman.co.il/?CategoryID=466&ArticleID=139 מתכון להכנה] באתר "נוסח תימן"
* [https://www.sifrafoods.com/post/yemeni-mateet מתכון להכנה] באתר סיפרה

== הערות שוליים ==

קטגוריה:המטבח התימני
קטגוריה:המטבח היהודי
קטגוריה:נזיד
טומי ויזו

טומי ויזו (באנגלית: Tommy Wisea; נולד ב-3 באוקטובר 1955) הוא שחקן, במאי קולנוע ותסריטאי אמריקאי, אשר ידוע בזכות סרט הקאלט "החדר" משנת 2003.

גרג ססטרו, שכיכב לצד ויזו בסרט, פרסם בשנת 2013 ספר זיכרונות בשם "The Disaster Artist" אשר עובד בשנת 2017 לסרט נושא פרסים בו גילם ג'יימס פרנקו את דמותו של ויזו.

==ביוגרפיה==
פרטים רבים בנוגע לזהותו של ויזו, כגון מוצא, תאריך לידה ופועלו טרם יציאת הסרט לוטים בערפל, בראיון מנובמבר 2017 אמר כי הוא "במקור מאירופה, אך היום אני אמריקאי ומאוד גאה בכך".

על פי ספרו של גרג ססטרו, מצאה בת זוגו של אחיו של ויזו תעודת הגירה, לפיה נולד ויזו באמצע שנות החמישים באחת ממדינות הגוש המזרחי.

ויזו טוען כי הוא בעל תואר ראשון בפסיכולוגיה.

ויזו סיפר שהיה מעורב בתאונת דרכים בעקבותיה היה מאושפז מספר שבועות, דבר אשר, לטענת ססטרו, היווה גורם מכריע בהפיכתו לשחקן.

ויזו היווה השראה והשפיע על הבמאי הישראלי איתן גרין.

==קריירה קולנועית==
בשנת 2003 יצא לאקרנים הסרט "החדר", בו שימש ויזו כבמאי, כשחקן ראשי וכתסריטאי. תקציב הסרט היה שישה מיליון דולרים (שאותם לא ברור כיצד ויזו גייס), הסרט נחל כישלון חרוץ, כאשר הכנסות הסרט עם יציאתו היו 1,800 דולר בלבד והוא זכה לביקורות צורמות אשר הדגישו את המשחק הגרוע בסרט והפגמים העלילתיים בו.

ברבות השנים הסרט זכה למעמד של סרט קאלט כאשר מעריצים רבים התכנסו בהקרנות חצות מחופשים לגיבורי הסרט, ויזו עצמו מרבה להגיע להקרנות אלו ולפגוש את המעריצים. הסרט אף ניתן כדוגמה לסרט "כל כך גרוע שהוא טוב" וזכה לכינוי "האזרח קיין של הסרטים הגרועים".

בשנת 2004 יצר ויזו את הסרט הדוקומנטרי Homeless In America.

בשנת 2015 השתתף בתוכנית טלוויזיה בשם "The Neighbors" אותה גם הפיק, ביים וכתב.

בשנת 2016 השתתף בסרט האימה "ירח קר".

בשנת 2017 שיחק לצד ססטרו בסרט בשם Best F(r)iends: Volume One.

בשנת 2019 החל לעבוד על סרטו הבא "Big Shark"; הסרט היה מתכונן לצאת בבכורה בספטמבר 2019 אך נדחה וטרם נקבע תאריך לשחרורו.

== לקריאה נוספת ==
<div style="direction: ltr;">
*Sestero, Greg. Bissell, Tom. [https://books.google.co.il/books?id=sgyNBwAAQBAJ&dq=The+Disaster+Artist&hl=iw&source=gbs_navlinks_s The Disaster Artist: My Life Inside The Room, the Greatest Bad Movie Ever Made]. Hachette UK, 2015. 
</div>

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:מהגרים מפולין לארצות הברית
קטגוריה:אמריקאים שנולדו ב-1955
קטגוריה:החדר (טומי ויזו)
חוליו קפלן

חוליו קפלן (בספרדית: Julio Kaplan; נולד ב-25 ביולי 1950 בואנוס איירס) הוא שחמטאי יהודי-ארגנטינאי.

חוליו קפלן נולד בבואנוס איירס. הוא התחיל ללמוד שחמט אצל חקובו בולבוצ'אן. בשנת 1963 משפחתו היגרה לפוארטו ריקו. בשנים 1967–1972 הוא למד באוניברסיטת ברקלי. 
לאחר סיום לימודיו עבד ב-Autodesk. הוא כתב תוכנות מחשב לשחמט ועבד בתחום, בין היתר, ב-Electronic Arts. בעבודתו זו שיתף פעולה עם גארי קספרוב.

==פעילות בתחום השחמט==
בשנת 1967 קפלן זכה באליפות פוארטו ריקו. בהמשך אותה שנה הוא ניצח באליפות העולם לנוער, שנערכה בירושלים. בעקבות הצלחות אלו הוענקה לו דרגת אמן בינלאומי.

בשנת 1969 הוא זכה במקום הרביעי באליפות העולם עד גיל 20 (ניצח אנטולי קרפוב).

הוא היה חבר של נבחרת פוארטו ריקו וארצות הברית באליפות העולם בשחמט לסטודנטים. בשנת 1966 הוא זכה במדליית זהב אישית ובשנת 1976 במדליית כסף אישית.

קפלן הפסיק להשתתף בתחרויות בתחילת שנות ה-80 של המאה ה-20.

== חוליו קפלן במשחקי אולימפיאדת השחמט ==
בין השנים 1966 ל-1972 השתתף קפלן ב-4 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1966||2 עת||פוארטו ריקו|| ||8 מ-14||6+ 4= 4-||57.1|| 41 קבוצתי, 4 אישי
|-
| 1968||1||פוארטו ריקו|| ||3 מ-6||1+ 4= 1-||50.0|| 40 קבוצתי
|-
| 1970||1||פוארטו ריקו|| ||8.5 מ-13||5+ 7= 1-||65.4|| 36 קבוצתי, 10 אישי
|-
| 1972||1||פוארטו ריקו|| 2470||11.5 מ-17||7+ 9= 1-||67.6|| 3640 קבוצתי, 6 אישי
|}

==קישורים חיצוניים==

== הערות שוליים ==

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:מתכנתים אמריקאים
קטגוריה:בוגרי אוניברסיטת קליפורניה בברקלי
קטגוריה:מפתחי תוכנות שחמט
קטגוריה:אלופי עולם לנערים בשחמט
קטגוריה:מתכנתים יהודים
קטגוריה:מהגרים מארגנטינה לארצות הברית
קטגוריה:שחמטאים אמריקאים
קטגוריה:ארגנטינאים שנולדו ב-1950
לא רק בלונדינית (מחזמר)

לא רק בלונדינית הוא מחזמר המבוסס על הרומן והסרט בשם הזה. המחזמר עלה ב-2007 והיה מועמד לכמה פרסי טוני. הוא מספר את סיפורה של אל וודס, בלונדינית יפה הנרשמת לבית הספר למשפטים של אוניברסיטת הרווארד כדי לזכות בחזרה בליבו של האקס שלה, שעזב אותה בטענה שהוא מעוניין במישהי בעלת יותר קישורים אינטלקטואליים. בהפקה המקורית גילמה אל השחקנית לורה בל באנדי.

ב-2008 עמד המחזמר במוקד תוכנית מציאות של MTV בשם "Legally Blonde - The Musical: The Search for Elle Woods" (בתרגום חופשי לעברית: "לא רק בלונדינית – המחזמר: החיפוש אחר אל וודס") שבמסגרתה התחרו שחקניות על התפקיד הראשי לעיני המצלמה.

המחזמר עלה במדינות רבות ברחבי העולם. בהפקה שעלתה בלונדון שיחקו שרידן סמית' כאל וודס ודאנקן ג'יימס כוורנר, לאחר מכן שיחקה את אל וודס בלונדון גם לוסי ג'ונס, בהולנד גילמה את אל ווודס קים-ליאן ואן דר מיי.

בישראל עלה המחזמר בתרגומו של דניאל אפרת ובכיכובים של השחקנים:

{| class="wikitable"
|-
!שם השחקן/ית
!שם הדמות
|-
| אניה בוקשטיין || אל וודס
|-
| עוז זהבי || אמט
|-
| חנה לסלאו || פולט
|-
| ששי קשת || פרופסור קלאהן
|-
| רונה-לי שמעון/מיי פיינגולד || ברוק
|-
| יפתח מזרחי || וורנר
|-
| עמית זיתון || ויויאן
|-
|}

==קישורים חיצוניים==

* 
* 
* 

קטגוריה:מחזות זמר מבוססי סרטים
קטגוריה:לא רק בלונדינית
קטגוריה:מחזות משנות ה-2000
קטגוריה:מחזות זמר
ניר חוטורסקי

ניר חוטורסקי (נולד ב-27 בנובמבר 2001) הוא שחקן ברידג' ישראלי, אלוף ישראל וסגן אלוף העולם בברידג' עד גיל 26. בעברו היה אלוף העולם עד גיל 16 וסגן אלוף העולם עד גיל 21. נכון לאוגוסט 2023, בעל תואר רב אמן זהב.

== הישגים בולטים ==
=== הישגים בתחרויות ברידג' ===
הישגים בינלאומיים
* סגן אלוף העולם בברידג' עד גיל 26 בשנת 2023.<ref></ref>
* מקום שלישי באליפות אירופה עד גיל 26 בשנת 2022, ביחד עם שותפו אביב זייטק.<ref></ref>
* מדליית כסף באליפות העולם עד גיל 21 לנבחרות עם שותפו עילי בנירי, בשנת 2018.<ref></ref>
* מקום שני באליפות אירופה לנבחרות עד גיל 21 עם שותפו עילי בנירי, בשנת 2017.
* זכייה באליפות העולם בברידג' עד גיל 16 בשנת 2016, כחלק מנבחרת ישראל בברידג' עד גיל 16.
הישגים בישראל

* אלוף ישראל בברידג' עד גיל 26 בשנת 2023, ביחד עם אביב זייטק.<ref></ref>
* זכייה במקום השלישי באליפות ישראל הפתוחה בברידג' יחד עם אסף יקותיאלי.
* זכייה במקום השני באליפות ישראל עד גיל 26 בברידג' יחד עם אביב זייטק.

== מחוץ לברידג' ==
חוטורסקי השתתף במספר תחרויות מתמטיות. הישגיו כוללים:
* זכייה במקום השני באולימפיאדת בנו ארבל במתמטיקה בשנים 2014 ו-2015.
* זכייה במקום השני באולמפיאדת קנגורו בשנת 2014.
* זכייה במקום השלישי באולימפיאדת האחדות (Formula of Unity).
* זכייה במקום השלישי בתחרות הערים.
* זכייה במקום השני באולימפיאדת גרוסמן בשנת 2016.
* הצטיינות באולימפיאדת מדעי המחשב הישראלית בשנת 2018.ㅤ
בעקבות תוצאות אלו, לקח חלק באימוני הנבחרות במתמטיקה ומדעי המחשב.

בנוסף, חוטורסקי הוא שחמטאי חובב.<ref></ref>

== ראו גם ==
* ברידג' בישראל
* מדעי המחשב

== קישורים חיצוניים ==

* [http://db.worldbridge.org/Repository/peopleforscrap/person.asp?qryid=131717 פרופיל השחקן באתר ההתאגדות העולמית לברידג'], באתר ארגון הברידג' העולמי 
* [https://main.bridge.co.il/results/personalScore/23739 פרופיל נקודות האמן באתר ההתאגדות הישראלית לברידג'], באתר ההתאגדות הישראלית לברידג'

== הערות שוליים ==

2018 04
קטגוריה:שחקני ברידג' ישראלים
קטגוריה:ישראלים שנולדו ב-2001
Everybody

"Everybody" (בעברית: "כּוּלָם") הוא שיר של הזמרת-יוצרת מדונה מתוך אלבום הבכורה שלה. השיר יצא כסינגל הראשון מהאלבום ב-6 באוקטובר 1982, על ידי חברות התקליטים האחים וורנר וסייר רקורדס ובכך גם הפך לסינגל הבכורה של מדונה.

השיר הגיע למקום השלישי במצעד שירי הדאנס קלאב.

== רקע וכתיבה ==
השיר נכתב על ידי מדונה עצמה והופק על ידי מארק קמינס.

היא הקליטה דמו של השיר ביחד עם סטיב בריי ולאחר מכן היא דחקה במארק קמינס שהיה די ג'יי במועדונים בהם נהגה לבלות לעבוד על השיר. הוא התפעל מהשיר ולקח אותה לחתום עם סייר רקורדס על חוזה של שני שירים, אך מייקל רוזנבלט לא היה מעוניין להקליט שיר נוסף אלא רק את "Everybody".

== וידאו קליפ ==
בגלל ההשפעות של מוזיקת R&B בשיר, והעובדה שמדונה עצמה לא הופיעה על עטיפת הסינגל גרמו לאנשים לחשוב שמדונה היא כהת עור. אך רושם זה לא נמשך זמן רב לאחר שמדונה הפצירה בחברת התקליטים לצלם קליפ לשיר. הוא בוים על ידי המפיק ובמאי הווידאו קליפים אד סטיינברג.

הקליפ בעל התקציב הנמוך מראה את מדונה ומספר נוסף של רקדנים רוקדים ושרים במועדון לצלילי השיר. הקליפ עזר לקדם את השיר ואת מדונה כאמן.

== הופעה ==
במהלך השנים מדונה ביצעה את השיר במספר סיבובי הופעות שלה: בסיבוב ההופעות הראשון שלה "The Virgin Tour", ומאוחר יותר גם בסיבובי ההופעות: "The Girlie Show", The MDNA Tour" ו-"Rebel Heart Tour".

בנוסף לשיר, יצא רמיקס אשר נכלל באלבום הרמיקס, You Can Dance, וגם באלבום הלהיטים, Celebration.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1982
קטגוריה:סינגלי בכורה מ-1982
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מארק קמינס
קטגוריה:שירים על ריקודים
קטגוריה:שירי דאנס אמריקאיים
קטגוריה:שירי פוסט-דיסקו
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
יחסי ונואטו–פיג'י

יחסי ונואטו–פיג'י הם היחסים הדו-צדדיים שבין רפובליקת ונואטו לבין הרפובליקה של איי פיג'י.

== יחסים כלכליים ==

* בשנת 2016, שווי הסחורה שיוצאה מונואטו לפיג'י הגיעה לסך 2.23 מיליון דולר אמריקאי והיא כללה בעיקר בשמי צמחים, טלפונים, מכסי פלסטיק ועוד. באותה שנה, שווי הסחורה שיוצאה מפיג'י לוונואטו הגיעה לסך 38.8 מיליון דולר אמריקאי והיא כללה בעיקר מים בטעמים, אוכל לחיות, פסטה, נקניקיות ועוד.
* בשנת 2015, שווי הסחורה שיוצאה מוונואטו לפיג'י הגיעה לסך 2.41 מיליון דולר אמריקאי והיא כללה בעיקר עץ, קפה, בושם צמחים, טלפונים ועוד. באותה שנה, שווי הסחורה שיוצאה מפיג'י לוונואטו הגיעה לסך 29.6 מיליון דולר אמריקאי והיא כללה בעיקר מים בטעמים, קמח לבן, אורז ועוד.

== ייצוג ==

* פיג'י אינה מיוצגת בוונואטו, הן בדרג השגרירות והן בדרג הקונסולרי.
* ונואטו אינה מיוצגת בפיג'י, הן בדרג השגרירות והן בדרג הקונסולרי.

== הערות שוליים ==
השניצליה

רשת השְׁנִיצֶליָה בע"מ היא רשת מזון מהיר ישראלית, המציעה ארוחות הכוללות לרוב בגט שניצל עם תוספות שונות. הרשת החלה את דרכה בשנת 2004 בצפת. בשנת 2010 נרכשה הרשת על ידי איש העסקים יהודה אֲלְמוֹזְנלִינוֹס. אלמוזלינוס החל בהרחבת הרשת בשיטת הזכיינות. משרדי הרשת ממוקמים ביישוב קדימה.

== רקע ==
150x150 פיקסליםבשנת 2004 נפתח סניפה הראשון של "השניצליה" בעיר צפת. הרשת התמחתה בהכנת כריכים מבגט ושניצל בשישה טעמים שונים. כשמנתה שני סניפים, נרכשה הרשת על ידי איש העסקים אורן לוני. לוני עבר לשיטת הזכיינות, שהובילה להתרחבות משמעותית של הרשת. בשנת 2009 היא גלגלה מחזור של כ-35 מיליון שקלים ומנתה 27 סניפים. בשנת 2010 התרחבה עד כדי 46 סניפים<ref></ref>. באותה שנה רכש איש העסקים יהודה אֲלְמוֹזְנלִינוֹס את הרשת באמצעות החברה בבעלותו "יהודה אלמוזלינוס החזקות בע"מ". עד שנת 2017 מנתה הרשת כ-50 סניפים וכ-10 נוספים בהליכי הקמה<ref></ref>. 21 סניפים בבעלות הרשת והיתר בזכיינות. סניפי הרשת פזורים לאורך מדינת ישראל, מאילת בדרום ועד קריית שמונה בצפון. תחת אלמוזלינוס, השיקה הרשת מערך דיגיטלי הכולל אפליקציית מועדון לקוחות ומערך הזמנות ארצי<ref></ref>.

משרדה הראשי ממוקם ביישוב קדימה-צורן.

== מנות ==
המנה הסטנדרטית הנמכרת ברשת היא ארוחת שניצל בבגט. כל ארוחה כוללת שניצל, תוספת ושתייה. טעם השניצל נתון לבחירת הלקוח ממבחר של 7 טעמים שונים. כמו כן תוספת של סלט, צ'יפס, כדורי פירה או טבעות בצל וכן שתייה קלה. מנת הדגל של הרשת היא "השניצל הספרדי". מנה זו מכילה שניצל העשוי מפילה עוף עטוף בצ'ילי חריף ופירורי לחם. בנוסף קיימים שניצלים במתכונים שונים, שכל אחד מהם מיוחס למדינה אחרת. למשל, שניצל בציפוי פלאפל הוא שניצל "ישראלי", שניצל בציפוי שום וחרדל דיז'ון הוא "צרפתי" ושניצל בציפוי עשבי תיבול הוא "איטלקי". שאר מוצרי הרשת כוללים: המבורגר, פילה עוף, טבעות בצל, כדורי פירה, צ'יפס, חטיפי עוף וסלטים. בנוסף, מציעה רשת השניצליה מנת ילדים הכוללת גם היא שניצל, צ'יפס ושתייה.

בשנת 2018 הודיעה הרשת על הכנסת מנות טבעוניות לתפריט. בין המנות המוצעות לקהל הצמחוני והטבעוני הן תחליפים מסויה ומהצומח עבור המבורגר, שניצל, חזה עוף ושווארמה. מרבית מוצרי היסוד שבהם נעשה שימוש נרכשים מרשת המזון "אֹסֶם".

לחמי הבגט בהן עושה שימוש הרשת נאפים בסניפים עצמם, באמצעות טכנולוגיה המאפשרת תפעול מהיר.

== פרשות משפטיות ==
בשנת 2018 נתבעה הרשת על ידי צעירה שהעסקתה נדחתה על רקע דתי, שכן אינה יהודייה. בשנת 2021 דחה בית הדין לעבודה את התביעה. הוא קבע כי לבית העסק לא הייתה ברירה אחרת בשל דרישות הרבנות המקומית, הנובעות מאיסור בישולי גויים. העסקת הצעירה הייתה עלולה להוביל לשלילת תעודת הכשרות של בית העסק<ref></ref><ref></ref>. בעקבות המקרה יזם חבר הכנסת יואל רזבוזוב דיון בוועדת העלייה והקליטה בעניין מניעת העסקת עובדים לא יהודיים במטבחי מסעדות.

==קישורים חיצוניים==
* 

== הערות שוליים ==

קטגוריה:רשתות מזון מהיר ישראליות
קטגוריה:צפת: כלכלה
אמן (שיר של שרית חדד)

אמן הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-21 בינואר 2018, כסינגל הראשון של חדד בשנה הזו, על ידי חברת התקליטים אבי גואטה הפקות בע"מ.

השיר הגיע למקום השלישי במצעד של מדיה פורסט, והחמישי במצעד של רדיו אמצע הדרך.

== רקע וכתיבה ==
השיר נכתב על ידי דורון מדלי שגם הלחין אותו, והוא הופק על ידי הנרי ורמי עזרא. השיר יצא לאור כאשר חזרה שרית חדד אל עולם המוזיקה לאחר לידת בתה הבכורה. לפני כן, הקדישה עבורה את השיר "חלק ממני".

כשנשאל דורון מדלי מה הוא חושב על השיר, הוא אמר כי: "רציתי ליצור שיר שיחבר בין שרית של היום ובין שרית עם התלתלים מהעשור הראשון של הקריירה המפוארת שלה".

== וידאו קליפ ==
הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא לבושה בחולצה בצבע שחור. הקליפ הוכן ונערך על ידי סיני גרפיקס.

נכון לאפריל 2018, מונה הצפיות של הקליפ עומד על כ-2 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים שהולחנו על ידי דורון מדלי
קטגוריה:שירים שהופקו על ידי הנרי
חלק ממני

"חלק ממני" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-24 באוקטובר 2017, כסינגל האחרון שלה בשנה הזו, על ידי חברת התקליטים אבי גואטה הפקות בע"מ.

עם יציאתו נכנס השיר אל המקום ה-6 במצעד של מדיה פורסט, ולאחר שיצא הצליח להיכנס בשנית אל המקום ה-10.

== רקע וכתיבה ==
השיר נכתב על ידי רותם כהן ואבי אוחיון, שהיו גם אלו שהלחינו אותו, והוא הופק על ידי מתן דרור. את השיר הוציאה חדד חודש לאחר לידת בתה הבכורה נויה, במטרה להקדיש אותו עבורה, ומילותיו אף מדברות עליה.

חדד סיפרה על השיר כי: "כשקיבלתי את הטקסט כמה ימים אחרי הלידה הרגשתי שהלב שלי מתפוצץ מאהבה ושבוער בי להקדיש לנויה הקטנה שלי שיר מאמא".

== וידאו קליפ ==
הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא אוחזת ביד בתה הבכורה. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל.

נכון ל-29 באפריל 2018, מונה הצפיות של הקליפ עומד על כ-4.5 מיליון צפיות, דבר אשר הופך אותו לשישי הנצפה ביותר שלה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירים על היריון
אצל הדודה והדוד

"אצל הדודה והדוד" הוא שיר שכתב, הלחין וביצע דני סנדרסון בשנת 1987. השיר, המשלב אלמנטים של מוזיקה אלקטרונית, נכלל באלבומו חכם על קטנים והגיע למקום השישי במצעד השנתי של רשת ג' בשנת תשמ"ז (במצעדים השבועיים של התחנה הגיע למקום הראשון ביולי 1987).

== רקע ==
השיר נכלל באלבומו השלישי של סנדרסון, "חכם על קטנים". סנדרסון הבהיר שהעלילה מומצאת ולא נובעת מניסיון אישי. השיר התחיל מאליטרציה שמצאה חן בעיניו ("הדודה והדוד"), וסביב זה הוא בנה את כל הסיפור. הוא סיפר: 

== וידאו קליפ ==
לשיר הופק וידאו קליפ בבימויו של מוטי קירשנבאום ובהשתתפות ירון לונדון וצחי בוקששתר. הקליפ מציג דוד ודודה היוצאים לחופשה ביוון ומשאירים בידי סנדרסון את ביתם. סנדרסון עורך מסיבה רבת משתתפים שהורסת את הבית, וכשהדודה והדוד חוזרים מן החופשה הם נדהמים לגלות את כל אשר נעשה. קטעים מהקליפ צולמו בפארק המים אשקלונה, שנפתח באותה תקופה. הקליפ, שהופק בעלות של 10,000 דולר, היה אחד הקליפים היקרים שנוצרו עד אז בישראל. הוא שודר פעמים רבות וקידם את אלבומו של סנדרסון ואת המופע שלו. הוא זכה בתואר "קליפ השנה".

סנדרסון ציין שנעשו פניות לכמה אישים להשתתף בקליפ לפני שהגיעו לירון לונדון, אך כולם סירבו.

== מיקומי שיא ==

== גרסתן של נועה קירל ואגם בוחבוט ==

ב־28 באוגוסט 2017 יצאה גרסת כיסוי לשיר בביצוע הזמרות הישראליות נועה קירל ואגם בוחבוט. את השיר הפיק תומר בירן והוא יצא בחסות "רוברטו מיוזיק". לאחר יציאתו דורג השיר במקום השלישי במצעד ההשמעות הישראלי של מדיה פורסט, הראשון במצעד ה-TV של מדיה פורסט, והשביעי במצעד של גלגלצ.

במקור יצא השיר כפרסומת לבזק, שבה שחזרו קירל ובוחבוט את עלילת הקליפ המקורי של סנדרסון, עם גידי גוב בתפקיד הדוד שיוצא לחופשה. בעקבות הצלחתו הארצית של הסרטון, העלתה קירל מחדש את הפרסומת כווידאו קליפ בערוץ היוטיוב שלה, ובמהרה הוא הפך לוויראלי ולכן יצא כסינגל רשמי.

נכון למרץ 2023, מונה הצפיות של הקליפ עומד על כ־21 מיליון צפיות, מה שהופך אותו לשלישי הנצפה ביותר של קירל ושל בוחבוט.

סנדרסון הגיב על הביצוע של קירל ובוחבוט: 

=== מיקומי שיא ===
==== מצעדים שבועיים ====

=== הופעות חיות ===
בדצמבר 2017 הופיעה קירל לבדה עם השיר בתוכנית "מחר שבת" ברשת 13.<ref></ref>

== קישורים חיצוניים ==

* 

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:סינגלים מ-2017
קטגוריה:שירי נועה קירל
קטגוריה:שירי אגם בוחבוט
קטגוריה:דואטים
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים שהופקו על ידי תומר בירן
קטגוריה:שירים על משפחות
קטגוריה:שירי אלקטרופופ
קטגוריה:שירי דאנס-פופ
מגפיים על הקרקע

"מגפיים על הקרקע" (במקור באנגלית: "Boots on the ground") הוא ביטוי ומטונימיה לנוכחות של כוחות צבא יבשתיים על קרקע האויב במטרה להכריעו. השימוש בו נפוץ במסגרת האמרה ש"אי-אפשר להכריע מלחמה בלי מגפיים על הקרקע", כלומר: אי-אפשר להכריע מלחמה ללא תמרון קרקעי נרחב בשטח האויב, וזאת בניגוד לדוקטרינת "הלם ומורא" שגורסת שאפשר להכריע מלחמות באמצעות הפצצה אווירית והפגזה ארטילרית מאסיביות בלבד ללא צורך בתמרון קרקעי ושעדיף "לכתוש את האויב מרחוק" מבלי לסכן חיילים בלוחמה קרקעית. 
במקרה זה הסמל לצבא היבשה הוא לוחמי חיל הרגלים, שנועלים מגפיים צבאיות, וכובשים את השטח ברגליהם.

קטגוריה:ביטויים
קטגוריה:דוקטרינה צבאית
אצטדיון חדרה

אצטדיון חדרה הוא אצטדיון כדורגל המתוכנן להיבנות בעיר חדרה, סמוך לתחנת הרכבת חדרה מזרח, ליד קיבוץ גן שמואל. האצטדיון ישרת את קבוצת הפועל חדרה שמשחקת במסגרת ליגת העל בכדורגל, ומתוכננים בו כ-12,000 מקומות ישיבה עם יכולת להתרחב לכ-15,000 מקומות. הוא נבנה כחלק ממתחם המשתרע על כ-122.6 דונם, שיכלול גם צמד מגרשי אימונים ומשחק למחלקות הצעירות ושטחי מסחר.

==היסטוריה==
התוכניות לבניית האצטדיון הוצגו על ידי עיריית חדרה בנובמבר 2017, אולם באותה העת לא נקבע מועד לתחילת העבודות. במהלך עונת 2017/2018 בליגה הלאומית בעקבות מיקומה של הפועל חדרה בצמרת הטבלה וסירוב הנהלת אצטדיון נתניה שזו תשחק שם, החליטו בעיריית חדרה להאיץ את הקמת האצטדיון בעיר. באותה עונה העפילה הקבוצה לליגת העל ומעונת 2018/2019 מארחת את משחקיה באצטדיון נתניה.

באוגוסט 2019 החל התכנון המפורט של האצטדיון, בעלות של כ-8.4 מיליון שקל.

במרץ 2021 אישרה הוועדה המחוזית לתכנון ולבנייה את התוכנית להקמת האצטדיון, וביוני 2021 אושרה הקמתו של מתחם מגרשי אימונים בצמוד לו, שנחנך בדצמבר 2023 בסמוך לשטח שמיועד לאצטדיון העתידי. על פי הערכות אחרונות של העירייה, האצטדיון יתחיל בבניתו בשנת 2024 לאחר סיום בניית מגרש האימונים הסמוך לו.

==הערות שוליים==

קטגוריה:חדרה: מבנים
קטגוריה:חדרה: ספורט
חדרה
קטגוריה:הפועל חדרה
חדרה
ז'וזף סמסון

ז'וזף-איזידור סמסון (צרפתית: Joseph-Isidore Samson; ) היה מחזאי ושחקן צרפתי נודע במאה ה-19.

==ביוגרפיה==
נולד בסן-דני. היה מורה למשחק בקונסרבטוריון הלאומי הצרפתי למשחק ("Conservatoire national supérieur d'art dramatique"). בין תלמידיו הקרובים השחקנית היהודיה-צרפתייה הנודעת רחל פליקס ("ראשל"), עמה שמר על קשר הדוק לאורך השנים.

במשך 35 שנים שיחק ב"קומדי פראנסז" במחזות המפורסמים של הרפרטואר הצרפתי במאה ה-19. יצר קומדיות רבות, חלקן נחלו הצלחה רבה, ובהן "משפחת פואסון" ("la Famille Poisson").

מת בשנת 1891 ונקבר בבית הקברות של מונמארטר. אחד השבילים הראשיים של בית הקברות מונמארטר נושא את שמו.

בשנת 1898 פרסמה אלמנתו של סמסון את הספר "רחל ושמשון" ("Rachel et Samson"), על הקשר ההדוק שבין סמסון לשחקנית ראשל.

==קישורים חיצוניים==

* 
* [http://archive.wikiwix.com/cache/?url=http%3A%2F%2Fgallica.bnf.fr%2Fark%3A%2F12148%2Fbpt6k204370t.pdf]
* [http://archive.wikiwix.com/cache/?url=http%3A%2F%2Fgallica.bnf.fr%2Fark%3A%2F12148%2Fbpt6k200562r.pdf]

קטגוריה:מחזאים צרפתים
קטגוריה:שחקני תיאטרון צרפתים
קטגוריה:צרפתים שנולדו ב-1793
קטגוריה:צרפתים שנפטרו ב-1871
ניסים לוי (סופר)

ניסים לוי (נולד ב-1955) הוא סופר ישראלי.

==ביוגרפיה==
ניסים לוי נולד בשנת 1955 בירושלים, וכשהיה בן 10 הוריו התגרשו והוא עבר לחיות בקיבוץ דורות שבנגב הצפוני. בשנת 1978, עם שחרורו משירות בצה"ל, עזב את הקיבוץ והחל לעבוד בשב"כ. היה קצין ביטחון של משרד "אל על" בטהראן בשנת 1979, בזמן המהפכה נגד השאה ונחלץ ברגע האחרון בדרך האוויר. בשנות ה-80 שימש רכז בשב"כ, וב-1984 שירת כשנה בלבנון.

בשנת 2006 ראה אור ספרו הראשון, "שנה בלי ציפורים". הספר, שנכתב לפני מלחמת לבנון השנייה, הוא רומן על שגרת חייהם של אנשי המודיעין הישראלים בלבנון בשנות ה-80. בשנת 2009 ראה אור ספרו "המועמד", מותחן.

לוי, גמלאי של משרד הביטחון, מלמד היסטוריה, אזרחות וגאוגרפיה בחטיבה העליונה.
מתגורר במושב גיאה שליד אשקלון.

==ספריו==
* שנה בלי ציפורים, תל אביב: עם עובד (ספריה לעם), תשס"ז 2006.
* המועמד, תל אביב: קינג, 2009.

==קישורים חיצוניים==
* 

מפרי עטו:
* [http://www.edunow.org.il/edunow-media-story-222041 הילד שרצה להיות שוודי], באתר "הגיע זמן חינוך", 25 ביולי 2016

==הערות שוליים==

קטגוריה:סופרים ישראלים
קטגוריה:אנשי השב"כ
קטגוריה:ישראלים שנולדו ב-1955
סאג'יד ג'אוויד

סאג'יד ג'אוויד (באנגלית: Sajid Javid; נולד ב-5 בדצמבר 1969) הוא פוליטיקאי בריטי חבר המפלגה השמרנית, שכיהן כחבר בבית הנבחרים הבריטי מטעם מחוז הבחירה ברומסגרוב שבווסטרשייר בין 2010 ל-2024. כיהן בין השאר כשר הפנים, שר האוצר ושר הבריאות בממשלות בריטניה.

==ביוגרפיה==
ג'אוויד נולד ברוצ'דייל שבלנקשייר וגדל בבריסטול. הוא אחד מחמישה ילדים של מהגרים מוסלמים מפקיסטן. ב-1991 סיים תואר ראשון בכלכלה ומדע המדינה מאוניברסיטת אקסטר. לאחר הלימודים עבד בניו יורק בבנק צ'ייס, מנהטן. בשנים 2000–2009 עבד בדויטשה בנק בלונדון ובסינגפור.

בבחירות 2010 התמודד ונבחר מטעם המפלגה השמרנית למושב מחוז ברומסגרוב בבית הנבחרים הבריטי. הוא נבחר לתפקיד גם ב-2015, ב-2017, וב2019, כשכל פעם גדל יתרונו.

מספטמבר 2012 עד אפריל 2014 כיהן כשר זוטר במשרד האוצר תחת ג'ורג' אוסבורן. באפריל 2014 מונה על ידי ראש הממשלה דייוויד קמרון לשר לענייני תרבות, ספורט ומדיה. בספטמבר 2015 מונה על ידי קמרון לשר העסקים והחדשנות. ביולי 2016 מונה על ידי ראש הממשלה תרזה מיי לשר השיכון, קהילה וממשל מקומי. באפריל 2018 מונה על ידי מיי למזכיר הפנים במקומה של אמבר ראד שהתפטרה. לאחר התפטרותה של מיי התמודד לראשות המפלגה השמרנית, אך לא נבחר. ביולי 2019 מונה לשר האוצר בקבינט של בוריס ג'ונסון. הוא התפטר מתפקידו בפברואר 2020. ביוני 2021 מונה לשר הבריאות, הוא התפטר מתפקידו ביולי 2022 על רקע אובדן אמון בראש הממשלה והודיע שלא יתמודד על מושבו בפרלמנט.

בתקופת כהונתו בקבינט של קמרון, תמך ג'אוויד בהישארות בריטניה איחוד האירופי, אך ציין שעשה זאת בלב כבד וללא התלהבות. לאחר ההחלטה על הברקזיט היה לתומך בולט ביציאה. הוא חבר בידידי ישראל במפלגה השמרנית, ובפברואר 2019 הוביל מהלך שהכיר בזרוע המדינית של חזבאללה כארגון טרור, ביולי 2019 ביקר בכותל המערבי לאחר 16 שנים שנציגי ממשל בריטיים לא הגיעו למקום.

ג'אוויד נשוי ללורה והם הורים לבן ושלוש בנות.

==קישורים חיצוניים==

* 

* [https://www.gov.uk/government/people/sajid-javid סאג'יד ג'אוויד] באתר ממשלת בריטניה
* [https://www.parliament.uk/biographies/commons/sajid-javid/3945 סאג'יד ג'אוויד] באתר הפרלמנט הבריטי
* 

==הערות שוליים==

קטגוריה:חברי המפלגה השמרנית (הממלכה המאוחדת)
קטגוריה:שרי התרבות, התקשורת והספורט של בריטניה
קטגוריה:מזכירי הפנים של בריטניה
קטגוריה:מוסלמים בריטים
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:שרי האוצר של בריטניה
קטגוריה:אנגלים ממוצא פקיסטני
קטגוריה:שרי הבריאות של בריטניה
קטגוריה:בוגרי אוניברסיטת אקסטר
קטגוריה:בריטים שנולדו ב-1969
נסים לוי (רופא)

נסים לוי (1933 – 16 ביולי 2018) היה רופא גסטרואנטרולוג ישראלי, פרופסור חבר קליני בטכניון, חוקר תולדות הרפואה בישראל.

==ביוגרפיה==
נסים לוי נולד בשנת 1933 בסופיה בירת ממלכת בולגריה, ולאחר מכן עלה לארץ ישראל, וסיים לימודי רפואה באוניברסיטה העברית בירושלים. בשנת 1967 ייסד את המכון לגסטרואנטרולוגיה של בית-החולים הדסה-רוטשילד (לימים המרכז הרפואי בני ציון) בחיפה ושימש כמנהלו עד 1999. היה מראשוני המורים בפקולטה לרפואה של הטכניון בחיפה והגיע בה לדרגת פרופסור חבר קליני.

לצד עיסוקו ברפואה, גילה לוי עניין בחקר תולדות הרפואה בישראל. הוא לימד קורס בנושא זה בפקולטה לרפואה של הטכניון מ-1986 עד 2006, ופרסם כ-50 מחקרים בנושא זה, בהם ספר על ראשיתו של בית-החולים הדסה-רוטשילד בחיפה (1997), ושני מחקריו הגדולים: "פרקים בתולדות הרפואה בארץ-ישראל, 1799–1948" (1998) ו"רופאיה של ארץ-ישראל, 1799–1948" (2008; מהדורה מעודכנת: 2017). הספר האחרון, שאותו כתב בשיתוף עם אשתו יעל (שמאז פרישתה עסקה באיסוף חומר ביוגרפי על רופאיה של הארץ), מביא את סיפוריהם של יותר מ-4,000 הרופאים החשובים שפעלו בארץ ישראל מכיבוש נפוליאון ועד קום מדינת ישראל. נפטר ב-16 ביולי 2018 בביתו שביקנעם עלית.

==חיים אישיים==
היה נשוי ליעל לבית לוינגר (ביתו של פריץ לוינגר ממייסדי יקנעם, 1938-2020), פיזיותרפיסטית, והתגורר ביוקנעם עילית.

==ספריו==
* בשירות הקהילה: ראשיתו של בית-החולים הדסה-רוטשילד בחיפה, תל אביב: הקיבוץ המאוחד, תשנ"ז 1997
* פרקים בתולדות הרפואה בארץ-ישראל, 1799–1948, בני ברק: הקיבוץ המאוחד; חיפה: הטכניון – הפקולטה לרפואה על שם ברוך רפפורט, 1998
* נסים לוי, יעל לוי, רופאיה של ארץ-ישראל, 1799–1948, זכרון יעקב: איתי בחור, 2008. (מהדורה ב' מעודכנת ומורחבת ליובל המאה להסתדרות הרפואית בישראל 1912–2012: 2012; מהדורה ג' מורחבת ומעודכנת: 2017)

==קישורים חיצוניים==
* [http://www.bahurbooks.com/shop/רופאיה-של-ארץ-ישראל,-1948-1799 רופאיה של ארץ-ישראל, 1799–1948] באתר הוצאת איתי בחור

קטגוריה:רופאים פנימיים ישראלים
קטגוריה:סגל הטכניון: רפואה
קטגוריה:היסטוריונים של הרפואה
קטגוריה:היסטוריונים ישראלים
קטגוריה:היסטוריונים של ישראל
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:גסטרואנטרולוגים ישראלים
קטגוריה:ישראלים ילידי בולגריה
קטגוריה:יקנעם עילית: אישים
קטגוריה:ישראלים שנולדו ב-1933
קטגוריה:ישראלים שנפטרו ב-2018
קטגוריה:חיפה: אישים
חורחה סמטן

חורחה סמטן (בספרדית: Jorge Szmetan; (26 במאי 1950 בואנוס איירס, בירת ארגנטינה – 19 בספטמבר 2015 בואנוס איירס) היה שחמטאי יהודי-ארגנטינאי.
== קריירה ==
סמטן השתתף מספר פעמים באליפות ארגנטינה בשחמט, ניצח בשנת 1976 ובשנת 1974 זכה במקום השני.

סמטן השתתף מספר פעמים בתחרויות אזוריות כשלב ראשון להעפלה למשחק נגד אלוף העולם, אך אף פעם לא הצליח להעפיל לתחרות בינאזורית.

בשנת 1969 הוא ניצח בתחרות בינלאומית בברזיל. בשנת 1970 הוא חלק מקומות 6–7 עם חורחה פליקן במר דל פלטה. ב-1973 הוא ניצח בפינמר. בשנת 1976 הוא ניצח בתחרות בינלאומית שנערכה בקובה. בשנת 1977 הוא חלק מקומות 2–3 עם שמואל שבבר בבואנוס איירס וב-1981 עם לואיס ברונשטיין. בשנת 1980 הוא ניצח בבואנוס איירס.

סמטן היה פעיל והשתתף בתחרויות עד לתחילת המאה ה-21.

== חורחה סמטן במשחקי אולימפיאדת השחמט ==
בין השנים 1974 ל-1978 השתתף סמטן ב-3 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1974|| עת||ארגנטינה||2405 ||10 מ-17||7+ 6= 4-||58.8|| 14 קבוצתי, 21 אישי
|-
| 1976||עת ||ארגנטינה|| 2450||1 מ-4||0+ 2= 2-||25.0|| 4 קבוצתי
|-
| 1978||עת ||ארגנטינה|| 2420||7 מ-11||3+ 8= 0-||63.6|| 17 קבוצתי, 8 אישי
|}

==קישורים חיצוניים==

== הערות שוליים ==

קטגוריה:אמנים בין-לאומיים
קטגוריה:שחמטאים יהודים ארגנטינאים
קטגוריה:אלופי ארגנטינה בשחמט
קטגוריה:ארגנטינאים שנולדו ב-1950
קטגוריה:ארגנטינאים שנפטרו ב-2015
ז'ואאו לורנסו

ז'ואאו מנואל גונסלווש לורנסו (בפורטוגזית: João Manuel Gonçalves Lourenço; נולד ב-5 במרץ 1954) הוא מדינאי אנגולי המכהן כנשיאה מאז שלהי 2017. לפני כן, היה שר ההגנה בשנים 2014–2017. מאז שנבחר לנשיאות, הוא סגן נשיא התנועה העממית לשחרור אנגולה, מפלגת השלטון. הוא היה המזכיר הכללי של המפלגה בשנים 1998–2003.

== ביוגרפיה ==
לורנסו נולד בראשית מרץ 1954, וגדל במשפחה מעורבת פוליטית בת עשרה ילדים. אביו, סקויירה ז'ואאו לורנסו (1923–1999), יליד מלאנז'ה, היה פעיל לאומן ואח מוסמך, שנשלח לשלוש שנות מאסר באנגולה הפורטוגזית בעוון פעילות פוליטית בלתי חוקית. אמו, יוזפה גונסלווש סיפריאנו לורנסו (1928–1998) הייתה חייטת ילידת נמיביה. הוא רכש השכלה יסודית ותיכונית בבירת אנגולה, לואנדה.

לורנסו למד במכון התעשייתי של לואנדה. הוא החל את הקריירה הצבאית שלו במסרת מאבק נגד פורטוגל במהלך מלחמת העצמאות של אנגולה ונלחם מטעם שורות התנועה העממית לשחרור אנגולה במלחמת האזרחים באנגולה. לורנסו התאמן בארטילריה ולאחר מכן נהפך לקצין פוליטי בחזית. ב-1978, לורנסו נסע לברית המועצות ולמד ב"אקדמיית לנין העליונה", אקדמיה צבאית בה המשיך את אימוניו הצבאיים והשלים תואר שני במדעי ההיסטוריה. לורנסו שב לאנגולה ב-1982. כשהוא קצין צבאי מוערך, פנה לורנסו לפוליטיקה הלאומית וב-1984 מונה למושל פרובינציית מושיקו.

ראשית הקריירה הפוליטית של לורנסו הייתה מוגבלת לקצין האחראי לשמירה על מורל החיילים. בעקבות מינויו למושל פרובינציית מוקסיקו ב-1984, המשיך לטפס במעלה שורות המפלגה השולטת. לורנסו כיהן כנשיא הקבוצה הפרלמנטרית של התנועה העממית באספה הלאומית בשנים 1993–1998.

בקונגרס המפלגה, הוא נבחר למזכיר הכללי של התנועה ב-12 בדצמבר 1998. בחירתו הייתה פרי רעיונו של ז'וזה אדוארדו דוש סנטוש, שראה בלורנסו כיורשו העתידי. עם זאת, לאחר שדוש סנטוש אמר ב-2001 כי לא יתמודד מחדש לנשיאות, לורנסו הביע בגלוי עניין להפוך למועמד התנועה העממית לנשיאות, ובכך פגע ביחסיו עם הנשיא דוש סנטוש, שלא באמת פרש מהנשיאות אלא הודיע זאת על מנת לחשוף יריבים פוליטיים. הוא מונה לשר ההגנה באפריל 2014, ובאוגוסט 2016 נבחר לסגן נשיא התנועה העממית.

בשלהי אוגוסט 2017 נבחר לורנסו לנשיא אנגולה, לאחר 38 שנות שלטונו של דוש סנטוס. באוגוסט 2022 נבחר לכהונה נוספת<ref></ref>.

==קישורים חיצוניים==

== הערות שוליים ==

קטגוריה:פוליטיקאים אנגולים
קטגוריה:שרי הגנה
קטגוריה:ילידי 1954
גרין גודס

גרין גוֹדֶס (באנגלית: Green Goddess, שם נוסף: Bedford RLHZ Self Propelled Pump) היא כבאית מתוצרת יצרנית הרכב המסחרי הבריטית Bedford Vehicles , אשר יוצרה בין השנים 1953–1956.

דגמי "גרין גודס" יוצרו עבור שירותי הכבאות הבריטים (AFS) המסונף למשרד הפנים (בריטניה) ועבור הצבא הבריטי.

דגם ה"גרין גודס" התבסס על סדרת "Bedford RL series".

נבנו 5,150 יחידות. 4,311 יחידות עבור בריטניה, 520 יחידות עבור סקוטלנד, 189 יחידות עבור ויילס, ו-130 יחידות עבור אירלנד.

==ציוד==

* בגרסת דגמי ההנעה הכפולה 4x4, מיכל בקיבולת של 4,500 ליטר מים
* בגרסת דגמי הנעה 4x2, מיכל בקיבולת 900 גלון (3,406 ליטר) מים, יכולת שחרור מים של עד 300 גלון (1,135 ליטר) לדקה
* בדגמי "גרין גודס" הורכבו סולמות באורך 15 רגל (4.572 מטר)
* 1,600 רגל (487.68 מטר) של צינורות מים

==הנעות "גרין גודס"==
* 2x4
* הנעה כפולה 4x4

==תמונות==
<gallery mode="packed" heights="140">
קובץ:Yellow Green Goddess.jpg | "גרין גודס"
קובץ:Bedford Fire Truck (1814788718).jpg | "גרין גודס"
קובץ:Spirit of Independence Green Goddess, 9 September 2014.jpg | "גרין גודס"
</gallery>

<gallery mode="packed" heights="140">
קובץ:Vintage vehicle at the Wirral Bus & Tram Show - DSC03260.JPG | "גרין גודס" בשירות הצבא
קובץ:Bedford Green Goddess W&P.JPG | "גרין גודס" בשירות הצבא
קובץ:Museum of Flight Bedford Green Goddess.jpg | "גרין גודס" בשירות הצבא
קובץ:Green Goddess pump.JPG | משאבת ה"גרין גודס"
קובץ:Green Goddess hose.JPG | מערכת צנרת המים של ה"גרין גודס"
קובץ:Green Goddess, Birkenhead 3.JPG | "גרין גודס" בשירות הצבא
קובץ:Green Goddess, Birkenhead 1.JPG | "גרין גודס" בשירות הצבא
קובץ:Green Goddess 5.jpg | "גרין גודס" בשירות הצבא
קובץ:November 2007 NTHC Bonfire Night 006 (2).JPG | "גרין גודס" בשירות הצבא
קובץ:Green Goddess motorised pump NYV 794 on water supply duty at Birkenhead Park - Birkenhead Park Festival of Transport 2012.jpg | "גרין גודס" בשירות הצבא
קובץ:Sandbank marina - geograph.org.uk - 1210688.jpg | "גרין גודס" בשירות הצבא
</gallery>

==ראו גם==
* בדפורד CA
* בדפורד VAM
* בדפורד סוג S

== קישורים חיצוניים ==

* 
* 
* 
* 
* 

==הערות שוליים==

קטגוריה:כלי רכב שהושקו ב-1953
קטגוריה:כבאיות
קטגוריה:כלי רכב בריטיים
קטגוריה:רכבי בדפורד
קטגוריה:כלי רכב צבאיים
אגם בליה

ממוזער
אגם בֶּליָה (ברומנית: Lacul Bâlea) הוא אגם קרחוני, הנמצא במרומי הרי פגרש (Făgăraș) שבמרכז רומניה, בגובה 2,034 מטר<ref></ref>.

ניתן להגיע אל האגם מכביש טרנספגרשאן במהלך הקיץ (במהלך החורף הכביש חסום בחלקו), או במהלך כל השנה בעזרת רכבל בשם Bâlea Cascadă.

בשנת 2006 נוסד מלון הקרח הראשון במזרח אירופה בקרבת האגם<ref></ref>.

==קישורים חיצוניים==

==הערות שוליים==

בליה
קרחון דינסמור

קרחון דינסמור (באנגלית: Dinsmoor Glacier) הוא קרחון הזורם מהקצה הדרומי של מישור דיטרויט בחוף נורדנשלד בארץ גרהאם שבאנטארקטיקה. הקרחון זורם מזרחה בין פסגת דארזאלאס להר אליוט, ונשפך אל מפרץ מונדראגה. 

גובהו של הקרחון 533 מטרים מעל פני הים.
==היסטוריה==
הקרחון מופה מתוך סקרים שבוצעו על ידי הסקר האנטארקטי הבריטי (שנערך בין השנים 1960–1961). הוא נקרא על שם צ'ארלס דינסמור, ממציא מהעיר וורן בפנסילבניה שבארצות הברית, אשר המציא בשנת 1886 את המזקו"ם (המאפשר לכלי רכב לנוע באנטארקטיקה).

==לקריאה נוספת==
<div class="mw-content-ltr">• Jeffrey S. Kargel, Gregory J. Leonard, Michael P. Bishop, Andreas Kääb, Bruce H. Raup, Editors [https://books.google.co.il/books?id=sdkkBAAAQBAJ&pg=PA852&lpg=PA852&dq=Dinsmoor+Glacier&source=bl&ots=WK5oTlkd5N&sig=-luo1r7PG5gGZ0LtIdIoTyDElJQ&hl=en&sa=X&ved=0ahUKEwjA2eiW5uHaAhXK_qQKHWYxAoY4ChDoAQgrMAI#v=onepage&q=Dinsmoor%20Glacier&f=false Global Land Ice Measurements from Space], P 725</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:3873 קרחון דינסמור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124368 קרחון דינסמור] באתר מרכז המידע האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=108514 קרחון דינסמור] באתר הגאזט האנטארקטי SCAR של ממשלת אוסטרליה
* [https://glacierchange.wordpress.com/2011/08/25/nordenskjold-coast-glacier-retreat-antarctic-peninsula/ נסיגת קרחונים בחוף נורדנשלד]
* [http://www.geonames.org/6632148/dinsmoor-glacier.html תצלום לוויין של קרחון דינסמור]

== הערות שוליים ==

דינסמור
לולה פורנר

לולה פורנר (בספרדית: Lola Forner; נולדה ב-6 ביוני 1960) היא שחקנית ספרדייה.

==ביוגרפיה==
פורנר נולדה באליקנטה, ב-1979 היא הוכתרה כמיס ספרד והתחרתה בתחרויות מיס עולם 1979 ומיס אירופה 1980.

היא ידועה בכך ששיחקה בסרטי ג'קי צ'אן וביניהם "פרויקט א" כבתו של אדמירל בריטי, "ארוחות על גלגלים" כקייסת, ב-1987 שיחקה בסרט הספגטי "האפאצ'י הלבן" לצד צ'ינציה דה פונטי, ב-1990 גילמה את איזבלה מאורגון, מלכת פורטוגל, המלכה רעיה של מנואל הראשון, מלך פורטוגל בסרט היסטורי שהוקרן בפסטיבל קאן.

מ-2008 עד 2009 שיחקה תפקיד משני בטלנובלה המקסיקנית "בשם האהבה".

ב-1980 ו-1988 הייתה חברה בצוות השיפוט הספרדי באירוויזיון.

פורנר נשואה ואם לבן.

== קישורים חיצוניים ==

קטגוריה:זוכות מיס ספרד
קטגוריה:משתתפות בתחרות מיס אירופה
קטגוריה:משתתפות בתחרות מיס עולם 1979
קטגוריה:שחקניות קולנוע וטלוויזיה ספרדיות
קטגוריה:ספרדיות שנולדו ב-1960
קטגוריה:ספרדים שנולדו ב-1960
קלמנס העשירי

קלמנס העשירי (בלטינית: Clemens X; 13 ביולי 1590 – 22 ביולי 1676; נולד בשם אמיליו בונוונטורה אלטיירי Emilio Bonaventura Altieri) היה אפיפיור מ-29 באפריל 1670 ועד מותו.

== תולדות חייו לפני היבחרו ==
נולד ברומא כבן למשפחת אלטיירי שהשתייכה לאצולה הרומאית העתיקה וקיימה קשרי נישואין עם משפחת קולונה ומשפחת אורסיני. אמו ויטוריה דלפיני הייתה בת למשפחת אצולה ונציאנית, אחיה כיהן כמפקד העליון של צבא מדינת האפיפיור.

בשנת 1611 קיבל תואר דוקטור מהקולג' הישועי ברומא והוסמך לכמורה. בשנת 1623 נשלח כחבר המשלחת האפיפיורית לפולין. שנה לאחר מכן מונה על ידי אורבנוס השמיני לבישוף של קאמרינו ולמושל לורטו וחבל אומבריה. האפיפיור אינוקנטיוס העשירי שלח אותו ב-1644 כנונציו לממלכת נאפולי, תפקיד בו כיהן עד 1652.

האפיפיור קלמנס התשיעי ראה בו את איש אמונו. הוא מינה אותו ב-1667 לממונה על מגורי האפיפיור (maestro di camera), לשר האוצר של מדינת האפיפיור ולראש ועדת הבישופים בקוריה הרומאית. לפני מותו ב-1669 העלה אותו האפיפיור למעלת קרדינל, (בגיל 79) ולחש לו על ערש דווי שהוא יהיה ממלא מקומו.

== בחירתו ואפיפיוריותו ==
עם מותו של קלמנס התשיעי, ב-9 בדצמבר 1669 התכנסה קונקלווה שהגיעה עד מהרה למבוי סתום, כאשר איש מבין המועמדים לא הצליח להשיג רוב, בשל היריבות בין הסיעה שתמכה בצרפת לבין זו שתמכה בספרד. לבסוף, לאחר ארבעה חודשים ללא כל התקדמות, החליטו הקרדינלים לפנות למנהג קדום ולבחור את הקרדינל המבוגר ביותר (שמטבע הדברים, כהונתו תהיה קצרה ותאפשר את המשא ומתן לגבי יורשו ללא לחץ). היה זה אלטיירי, שזכה בתארו פחות משנה לפני כן, בצעד שסימל את סימונו על ידי קודמו כיורש. אלטיירי נטל לעצמו את השם קלמנס, המצביע על המשכיות קודמו בתפקיד.

בשל גילו המתקדם, מצב בריאותו הרעוע (הוא סבל מהתקפי שיגדון ועיוותים בגפיים כתוצאה מכך) וזכרונו שנטה לבגוד בו; הסתמך האפיפיור במידה רבה על אחיינו, הקרדינל פאולוצי-אלטיירי.

בין צעדיו היה ייסוד של בישופות בקוויבק, הכפופה ישירות לכס הקדוש ומינויו של פרנסואה דה לאוול לבישוף הראשון שם.

כריסטינה, מלכת שוודיה, שהייתה תושבת רומא וידידתו של האפיפיור הקודם, הצליחה לשכנע את האפיפיור להורות על הפסקת מנהג רדיפת היהודים ברחובות רומא במהלך ימי הקרנבל.

== קישורים חיצוניים ==

* [http://www.catholic-hierarchy.org/bishop/balti.html תפקידים]
* [http://www.newadvent.org/cathen/04028b.htm ערך] באנציקלופדיה הקתולית
* [http://www.pickle-publishing.com/papers/triple-crown-clement-x.htm "כתר משולש" אודות קלמנס העשירי]
* 
* 

נונציו
קטגוריה:אפיפיורים איטלקים
קטגוריה:אפיפיורים במאה ה-17
קטגוריה:ילידי 1590
קטגוריה:נפטרים ב-1676
איליה גרקוס

איליה לאונידוביץ' גרקוס (ברוסית: Илья Леонидович Геркус; נולד ב-30 ביולי 1972, לנינגרד) הוא איש עסקים ועסקן ספורט רוסי. כיהן כמנכ"ל מועדון הכדורגל לוקומוטיב מוסקבה מקיץ 2016 עד דצמבר 2018.

== ביוגרפיה ==
סיים את לימודיו באוניברסיטת סנקט פטרבורג לכלכלה וכספים, בהתמחות בניהול פיננסי. מאז 2001, עבד בחברת ראיית החשבון ארנסט אנד יאנג. בשנת 2004, ניהל את כספי חברת ההחזקות "פרנסוס-APK".

משנת 2008 עבד במועדון הכדורגל "זניט": תחילה כסגן המנהל הכללי לכלכלה וכספים ומשנת 2011 — כסגן הפיתוח אסטרטגי.

במקביל עבד כיועץ לנשיא ליגת העל הרוסית בכדורגל סרגיי פריאדקין והיה זה שחתם בשם הליגה על חוזה החסות עם חברת MTS. גרקוס עבד בערוץ "ליגה TV" והשיק את ערוץ "הכדורגל שלנו" בפורמט HD. במשך שמונה חודשים הערוץ גייס 300 אלף מנויים.

בקיץ 2016, היושב ראש החדש של חברת הרכבות הרוסית אולג בלוזרוב הזמין את גרקוס לתפקיד מנכ"ל קבוצת הכדורגל "לוקומוטיב מוסקבה". התקשורת טענה שתפקיד מכריע במינויו שיחקו המלצותיהם של פריאדקין ואלכסנדר דיוקוב. בעת עבודתו בקבוצה מינה את אריק שטופלסהאוס למנהל ספורטיבי בקבוצה. במקביל לעבודתו בלוקומוטיב הוא הרצה גם בבית הספר RMA לעסקים במוסקבה.

בדצמבר 2018 נודע כי מונה לתפקיד ניהולי בהתאחדות הכדורגל הרוסית.

== קישורים חיצוניים ==

* 
* 
* 
* 

== הערות שוליים ==

קטגוריה:אנשי עסקים רוסים
קטגוריה:זניט סנקט פטרבורג: אישים
קטגוריה:עסקני ספורט רוסים
קטגוריה:לוקומוטיב מוסקבה (כדורגל)
קטגוריה:רוסים שנולדו ב-1972
יחסי מלזיה – סן מרינו

יחסי מלזיה-סן מרינו הם היחסים הדיפלומטיים הרשמיים שבין פדרציית מלזיה לבין הרפובליקה המרוממת של סן מרינו.

== הסכמים דיפלומטיים ==
בין שתי המדינות נחתמו 3 הסכמים דיפלומטיים:

* הסכם על כינון יחסים דיפלומטיים רשמיים - 12 בנובמבר 2003
* הסכם למניעת כפל מס - 19 בנובמבר 2009
* הסכם בדבר קידום ההשקעות - 27 בספטמבר 2012

== יחסים כלכליים ==

* בשנת 2016, שווי הסחורה שיוצאה מסן מרינו למלזיה הגיעה לסך 298 דולר בלבד, הסחורה הייתה לא ידועה. באותה שנה, מלזיה לא ייצאה לסן מרינו אף סחורה.
* בשנת 2015, שווי הסחורה שיוצאה ממלזיה לסן מרינו הגיעה לסך 54.3 אלף דולר אמריקאי והיא כללה אבקת קקאו (100%).

== ייצוג ==

* מלזיה מיוצגת בסן מרינו על ידי שגרירות שהיא מחזיקה בסן מרינו, בירת סן מרינו.
* סן מרינו מיוצגת במלזיה על ידי קונסוליה כללית שהיא מחזיקה בקואלה לומפור, בירת מלזיה.

== הערות שוליים ==
יחסי אורוגוואי – אנטיגואה וברבודה

יחסי אורוגוואי–אנטיגואה וברבודה הם היחסים הבילטרליים בין הרפובליקה המזרחית של אורוגוואי לבין אנטיגואה וברבודה.
== יחסים כלכליים ==

* בשנת 2016, שווי הסחורה שיוצאה מאורוגוואי לאנטיגואה וברבודה הגיעה לסך 137 אלף דולר אמריקאי והיא כללה בעיקר בשר בקר קפוא, חלב, אוניות נוסעים ועוד. באותה שנה, אנטיגואה וברבודה לא ייצאה לאורוגוואי אף סחורה.
* בשנת 2013, שווי הסחורה שיוצאה מאורוגוואי לאנטיגואה הגיעה לסך 23 אלף דולר אמריקאי והיא כללה אורז וסוכר. באותה שנה, שווי הסחורה שיוצאה מאנטיגואה וברבודה לאורוגוואי הגיעה לסך 14.3 אלף דולר אמריקאי והיא כללה בעיקר ציורים, בגדים משומשים, כלי חרסינה ועוד.

== ייצוג ==

* אנטיגואה וברבודה אינה מיוצגת באורוגוואי, הן בדרג השגרירות והן בדרג הקונסולרי.
* אורוגוואי אינה מיוצגת באנטיגואה וברבודה, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
הגלקסיה הלא-סדורה הננסית פגסוס

הגלקסיה הלא-סדורה הננסית פגסוס (באנגלית: Pegasus Dwarf Irregular Galaxy, נקראת גם בקיצור PegDIG ולפעמים גם הגלקסיה הננסית פגסוס, אך שם זה מתייחס גם ל ולכן פחות מקובל) היא גלקסיה לא-סדורה ננסית שנמצאת בקבוצת הכוכבים פגסוס במרחק של כ-3 מיליון שנות אור ממערכת השמש ושייכת לקבוצה המקומית.

==מאפיינים==
לגלקסיה בהירות נראית מדרגה 12.5 והיא התגלתה ב-1950 על ידי האסטרונום אלברט וילסון בצילומים של מצפה הכוכבים פאלומר. הגלקסיה נמצאת מעט דרומית לקו המחבר את הכוכבים מרקב (α בפגסוס) ואלג'ניב (γ בפגסוס), כ-5.8 מעלות ממזרח למרקב וכ-10.8 מעלות ממערב לאלג'ניב. מרחקה מגלקסיית אנדרומדה הוא כ-1,600 שנות אור, אך ייתכן שלמרות המרחק הגדול היא קשורה אליה כבידתית ומהווה גלקסיית לוויין שלה, זאת משום שהיא נמצאת באותו המישור שבו נמצאות מספר גלקסיות לוויין אחרות המקיפות את גלקסיית אנדרומדה.
גודלה הזוויתי של הגלקסיה הוא כ-5 דקות קשת שממרחקה שקול לקוטר של כ-4,360 שנות אור, מסתה מוערכת בכ- מסות שמש, כאלפית ממסת שביל החלב, אך מסת הכוכבים הנראים שבה היא רק כ- מסות שמש כך שרובה הגדול של מסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה למדי ועומדת על כ-4% מזו של השמש, נראה שהכוכבים שבשולי הגלקסיה הם זקנים יחסית וגילם נע בין 5 ל-10 מיליארדי שנים, בעוד שבמרכז הגלקסיה יש גם כוכבים צעירים יותר שגילם מיליארד שנים או פחות.

==קישורים חיצוניים==
* 

==הערות שוליים==

קטגוריה:קבוצת הכוכבים פגסוס
פגסוס הלא-סדורה
פגסוס הלא-סדורה